GULF ตีปีก! ครม.ไฟเขียวหลักการโครงการระบบส่งไฟฟ้าระยะที่ 3 มูลค่า 7.25 พันลบ.
GULF ตีปีก! ครม.ไฟเขียวหลักการโครงการระบบส่งไฟฟ้าระยะที่ 3 มูลค่า 7.25 พันลบ.
5 มิ.ย. 2561

พล.ท. สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ภายหลังการประชุมคณะรัฐมนตรี (ครม.) ว่า ครม.เห็นชอบหลักการโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ (IPP) ระยะที่ 3 ของการไฟฟ้าฝ่ายผลิตแห่งประเทศไทย (กฟผ.) วงเงิน 7,250 ล้านบาท
เพื่อเชื่อมโยงโครงการโรงไฟฟ้าผู้ผลิตไฟฟ้าเอกชนรายใหญ่ระยะที่ 3 เข้ากับระบบไฟฟ้าของกฟผ.  ซึ่งกฟผ.ได้ลงนามสัญญาซื้อขายไฟฟ้ากับเอกชนไว้แล้ว (ปริมาณกำลังผลิตไฟฟ้ารวม 5 พันเมกะวัตต์)
โดยจะดำเนินการก่อสร้างระบบส่งไฟฟ้าใน 2 ส่วน ได้แก่ ระบบส่งไฟฟ้าเพื่อเชื่อมโยงจากโรงไฟฟ้าผู้ผลิตไฟฟ้าเอกชนรายใหญ่ทั้ง 2 โครงการที่ได้รับการคัดเลือกเข้าสู่ระบบส่งไฟฟ้าของกฟผ. คือ โครงการโรงไฟฟ้า GSRC ของบริษัท กัลฟ์ เอสอาร์ซี จำกัด และโครงการโรงไฟฟ้า GPD ของบริษัท กัลฟ์ พีดี จำกัด ในกลุ่มบมจ.กัลฟ์ เอ็นเนอร์จี ดีเวลลอปเมนท์ (GULF)